Diari Oficial de la Generalitat Valenciana


Sumari del DOGV 8932, del 22-10-2020 (2020/8455)

RESOLUCIÓ de 13 d'octubre de 2020, de la Conselleria d'Educació, Cultura i Esport, per la qual s'amplia el termini màxim per a dictar i notificar la resolució sobre les sol·licituds formulades, establit en la Resolució de 23 de juny de 2020, de la Conselleria d'Educació, Cultura i Esport, per la qual convoca beques per a la realització de pràctiques professionals en dependències de la Direcció General de Política Lingüística i Gestió del Multilingüisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8455


Data del document
:   13-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 d'octubre de 2020, de la Conselleria d'Educació, Cultura i Esport, per la qual s'amplia el termini màxim per a dictar i notificar la resolució sobre les sol·licituds formulades, establit en la Resolució de 23 de juny de 2020, de la Conselleria d'Educació, Cultura i Esport, per la qual convoca beques per a la realització de pràctiques professionals en dependències de la Direcció General de Política Lingüística i Gestió del Multilingüisme. [2020/8455]  
  
  
L'apartat nové de la Resolució de 23 de juny de 2020, de la Conselleria d'Educació, Cultura i Esport, per la qual es convoquen beques per a la realització de pràctiques professionals en dependències de la Direcció General de Política Lingüística i Gestió del Multilingüisme (DOGV 8847, d'01.07.2020), d'acord amb el punt 10.8 de les bases de la convocatòria, estableix que el termini màxim per a dictar i notificar la resolució sobre les sol·licituds formulades és de tres mesos comptadors des de l'endemà de la finalització del termini de presentació de les sol·licituds, sense perjuí de l'ampliació dels terminis en els termes que preveu la Llei 39/2015, d'1 d'octubre.  
Diverses circumstàncies esdevingudes al llarg de l'any, la principal de les quals és el trasbals que ha comportat la pandèmia de la Covid-19, han retardat l'inici i el desenvolupament del procediment de selecció, que, tot i estar molt avançat, depassarà pròximament els tres mesos de durada. Cal ampliar el termini màxim en un mes, fins al pròxim 23 de novembre de 2020, per tal d'assegurar el compliment dels terminis d'al·legacions a cada publicació.  
D'acord amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques, la modificació es produeix abans d'acabar el termini de la resolució de la convocatòria, i no perjudica drets de tercers.  
  
Fent ús de les facultats que em confereix la delegació que estableix l'article onze de la Resolució de la convocatòria, de 23 de juny de 2020, resolc:  
  
Únic  
Ampliar el termini màxim per a dictar i notificar la resolució sobre les sol·licituds formulades fins al dia 23 de novembre de 2020.  
  
Contra aquesta resolució, d'acord amb el punt 3 de l'article 32 de la Llei 39/2015, d'1 d'octubre, no s'hi pot interposar cap recurs.  
  
València, 13 d'octubre de 2020.- El director general de Política Lingüística i Gestió del Multilingüisme: Rubén Trenzano Juan.